recursal/SuperWikiNEXT-32B huggingface dataset:
Ο **Ελλέβορος ο εύοσμος**, υποείδος κυκλόφυλλος (επιστ. ονομ. *Helleborus odorus* subsp. *cyclophyllus*) και κοινή ονομασία **σκάρφι**, ανήκει στην οικογένεια Ranunculaceae (Βατραχιοειδή), αποτελεί ενδημικό είδος της Βαλκανικής Χερσονήσου, και το μοναδικό από τα ένδεκα ευρωπαϊκά είδη, που φυτρώνει στην Ελλάδα. Κατανέμεται σ’όλη την Ελλάδα, εκτός από τα νησιά, εξαίρεση αποτελούν η Εύβοια, Κέρκυρα, Σκιάθος και Σκόπελος. Συναντάται σε ανοιχτά φυλλοβόλα δάση, σε υψόμετρο μεταξύ 700-1500 μ. και ανθίζει από Μάρτιο μέχρι Μάιο. Τα άνθη είναι μεγάλα με διάμετρο γύρω στα 5 cm κιτρινοπράσινα με πολυάριθμους στήμονες και 3-6 καρπόφυλλα. Επίσης, υπάρχει μια σειρά από μελιτοφόρα φύλλα που περιέχουν νέκταρ για την προσέλκυση των επικονιαστών. O ελλέβορος ο κυκλόφυλλος είναι φυτό δηλητηριώδες και για αυτό το λόγο αποφεύγεται από τα ζώα, αποτελώντας έτσι είδος ιδιαίτερα κοινό σε βοσκόμενα λιβάδια. Οι πολεμιστές της δελφικής αμφικτιονίας δηλητηρίασαν με ελλέβορο τα νερά του Πλειστού και υπόταξαν έτσι, ύστερα από δεκαετή πολιορκία, τη Χρύσα που επιζητούσε με τους Δελφούς την εύνοια του Απόλλωνα.

Πηγές
-----

* Μπάουμαν Ε. 1993, Η ελληνική χλωρίδα, Ελληνική Εταιρία Προστασίας της Φύσεως

* Παπιομύτογλου Β. 2006, Αγριολούλουδα της Ελλάδας. Mediterraneo Editions.

* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

* Strid A. & Tan K. 2002, Flora Hellenica (Vol. 2). Gantner Verlag, Koeltz Scientific Books, Germany

Εξωτερικοί σύνδεσμοι
--------------------

* 

* 

* 

* Αρχειοθετήθηκε 2021-08-21 στο Wayback Machine.

Παραπομπές
----------

1. ↑  «Μάρτιος 2016 - Ελληνική Βοτανική Εταιρεία». *hbs.gr*. Αρχειοθετήθηκε από το πρωτότυπο στις 21 Αυγούστου 2021. Ανακτήθηκε στις 21 Αυγούστου 2021.
2. ↑  «Helleborus odorus Waldst. & Kit. ex Willd. subsp. cyclophyllus (Α. Braun) Maire & Petitm 1968». *www.greekflora.gr*. Ανακτήθηκε στις 21 Αυγούστου 2021.
Συντεταγμένες: 42°57′6″N 129°51′33″E﻿ / ﻿42.95167°N 129.85917°E﻿ / 42.95167; 129.85917

Η **Επαρχία Εργαζομένων Ναμγιάνγκ**(κορεατικά: 남양로동자구) είναι πόλη στο Ονσόνγκ, στο Βόρειο Χάμγκιονγκ στη Βόρεια Κορέα. Βρίσκεται στον ποταμό Τουμέν και στην αντίθετη πλευρά του ποταμού βρίσκεται η κινεζική πόλη Τουμέν, στην κινεζική όχθη του ποταμού.

Συντεταγμένες: 42°57′6″N 129°51′33″E﻿ / ﻿42.95167°N 129.85917°E﻿ / 42.95167; 129.85917Ο εκτιμώμενος πληθυσμός, σε ακτίνα 5 χιλιομέτρων, είναι 65,956 κάτοικοι. Ο τηλεφωνικός κώδικας της πόλης είναι ο +850. Η πόλη βρίσκεται σε υψόμετρο 131 μέτρων.

Μεταφορές
---------

Το μεγαλύτερο μέρος της μεταφοράς στην πόλη γίνεται από φορτηγά και ποδήλατα. Η πόλη εξυπηρετείται επίσης από τον σταθμό Ναμγιάνγκ στη Γραμμή Χάμπουκ του Κορεατικού Κρατικού Σιδηρόδρομου.

Παραπομπές
----------

Πηγές
-----

* «Namyang». TRIP-CITY.COM. Αρχειοθετήθηκε από το πρωτότυπο στις 9 Οκτωβρίου 2007. Ανακτήθηκε στις 12 Μαρτίου 2013.
Μια **κομητεία** είναι μια υποδιαίρεση της διοικητικής διαίρεσης της τοπικής αυτοδιοίκησης μέσα σε μια χώρα. Μια κομητεία μπορεί να έχει πόλεις και κωμοπόλεις μέσα στην έκταση της.

Ιστορία
-------

Αρχικά, στην ηπειρωτική Ευρώπη, μια κομητεία (*county*, *comté*, *Grafschaft*) ήταν η γη κάτω από τη δικαιοδοσία ενός κόμητα (*comte*, *Graf*). Ο όρος *county* προέρχεται από τη Βρετανία και εισάχθηκε από τους Νορμανδούς κατά την κατάκτηση των βρετανικών νησιών από αυτούς.

Οι Κόμητες καλούνται *earls* στην μετα-Κελτική Βρετανία και την Ιρλανδία - ο όρος είναι από το Παλαιό Νορμανδικό *jarl* και εισάχθηκε από τους Βίκινγκς, αλλά δεν υπάρχει συσχετισμός ανάμεσα στις κομητείες και τα "earldoms".

Χρήση
-----

Η κομητεία χρησιμοποιείται ως διοικητική υποδιαίρεση σε αρκετές χώρες του κόσμου. Ανάλογα με τη χώρα, μπορεί να έχει διαφορετικό μέγεθος και σχέση με άλλες μονάδες της τοπικής αυτοδιοίκησης: μπορεί οι Δήμοι και οι Κοινότητες να υπάγονται διοικητικά σε αυτές, ή όχι. Το μέγεθος μια κομητείας μπορεί να ποικίλλει, από μια μικρή έκταση λίγων τετραγωνικών χιλιομέτρων και μερικές εκατοντάδες κατοίκους, έως εκτάσεις μεγαλύτερες από χώρες και πληθυσμούς εκατομμυρίων. Η Κομητεία του Λος Άντζελες, στις ΗΠΑ, έχει σχεδόν 10.000.000 κατοίκους και αν ήταν ανεξάρτητο κράτος, το ΑΕΠ του θα ήταν μεταξύ των 20 μεγαλύτερων κρατών του κόσμου.

Χώρες που διαθέτουν κομητείες
-----------------------------

* Αυστραλία
* Δανία
* Γαλλία
* Γερμανία
* Ηνωμένο Βασίλειο
* Ηνωμένες Πολιτείες
* Ιράν
* Ιρλανδία
* Ιταλία
* Καναδάς
* Κίνα
* Κορέα
* Λιβερία
* Λιθουανία
* Νέα Ζηλανδία
* Νορβηγία
* Ουγγαρία
* Πολωνία
* Ρουμανία
* Σουηδία
* Ταϊβάν

Παραπομπές
----------

1. ↑  *The Role of Metro Areas in the US Economy*. United States Conference of Mayors, 2002: 5. USmayors.org Αρχειοθετήθηκε 2013-03-28 στο Wayback Machine.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κομητεία** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4148350-9

 |

 |
***Το ξεκαθάρισμα*** (πρωτότυπος τίτλος: ***Raw Deal***) είναι αμερικανική ταινία δράσης, του 1986, σε σκηνοθεσία Τζον Άιρβιν. Το σενάριο γράφτηκε από τους Γκάρι ΝτεΒόρ και Νόρμαν Γουέξλερ. Πρωταγωνιστούν οι Άρνολντ Σβαρτσενέγκερ, Κάθρυν Χάρολντ, Ντάρεν ΜακΓκάβιν και Σαμ Γουαναμέικερ. Η πλοκή της ταινίας επικεντρώνεται σε έναν σερίφη, ο οποίος εμπλέκεται με τη μαφία και γίνεται μέλος της, για να την καταστρέψει.

Η ταινία κυκλοφόρησε στις 6 Ιουνίου του 1986, στις ΗΠΑ. Οι κριτικές που δέχτηκε, ως επί το πλείστον, ήταν αρνητικές. Αν και ξεπέρασε στις εισπράξεις τον προϋπολογισμό της, η ταινία θεωρήθηκε εισπρακτική αποτυχία. Το 2005, κυκλοφόρησε και σε DVD, ενώ το 2010 σε Blu-ray.

Πλοκή
-----

Η ταινία ξεκινά σε ένα απόμερο σπίτι, στο οποίο η Προστασία Μαρτύρων φυλά έναν μάρτυρα. Όμως, το σπίτι δέχεται επίθεση και σκοτώνονται όλοι, μαζί με αυτούς και ο γιος του Χάρι Σάνον, ο οποίος είναι ο φίλος του Τζόζεφ Μπρένερ, που αργότερα θα δεχτεί να μπει στη μαφία και να την καταστρέψει μετά από αίτημα του πρώτου.

Ως Μαρκ Καμίνσκι πλέον θα καταφέρει να μπει στη μαφία και να δουλεύει στο πλευρό του δεξιού χεριού (Πάολο Ρόκκα) του αρχηγού της μαφίας Λουίτζι Πατροβίτα. Παράλληλα, θα γνωριστεί και με μία γυναίκα, η οποία είναι μιλημένη να τον παρακολουθεί, γιατί το πρωτοπαλίκαρο του Πάολο Ρόκκα, δεν τον εμπιστεύεται. Οι φόβοι του θα επαληθευτούν όταν θα πάνε σε μία αποστολή να σκοτώσουν έναν αστυνομικό, ο οποίος τελικά είναι ο Χάρι, εκεί ο Μπρένερ θα σκοτώσει το πρωτοπαλίκαρο.

Στο τέλος της ταινίας ο Μπρένερ θα πάει στο γραφείο του Πατροβίτα και θα τους εξολοθρεύσει όλους, παίρνοντας έτσι εκδίκηση και για τον χαμό του γιου του Χάρι. Τέλος, θα δώσει κάποια χρήματα που κλέψανε, όσο ήταν ακόμα στη μαφία, στη γυναίκα που είχε γνωρίσει και θα της πει να φύγει. Στο τέλος η ταινία δείχνει τον Χάρι, ο οποίος μετά τη σφαίρα που είχε φάει από τους πυροβολισμούς προσπαθεί να περπατήσει, με τον Μπρένερ τελικά, παρά τις αντιρρήσεις του πρώτου, να τον βοηθά.

Διανομή
-------

* Άρνολντ Σβαρτσενέγκερ... Μαρκ Καμίσνκι/Τζόζεφ Μπρένερ
* Κάθρυν Χάρολντ... Μονίκ
* Ντάρεν ΜακΓκάβιν... FBI πράκτορας Χάρι Σάνον
* Σαμ Γουαναμέικερ... Λουίτζι Πατροβίτα
* Πολ Σέναρ... Πάολο Ρόκκα

Παραπομπές
----------

1. ↑  DE LAURENTIIS REJOINS THE RANKS--AT EMBASSY: DE LAURENTIIS: EMBASSY Friendly, David T. Los Angeles Times (1923-Current File) [Los Angeles, Calif] 16 Nov 1985: e1.
2. ↑  «Raw Deal». Variety. 1985-12-31.. Ανακτήθηκε στις 2010-12-02.
3. ↑  «Raw Deal». Chicago Sun Times. Αρχειοθετήθηκε από το πρωτότυπο στις 2012-10-10.. Ανακτήθηκε στις 2010-12-01.
4. ↑  Hunt, Dennis (1986-10-03). «Schwarzenegger Vs. Stallone: 'Deal' Strikes First». The Los Angeles Times.. Ανακτήθηκε στις 2010-12-01.

Εξωτερικοί σύνδεσμοι
--------------------

* *Raw Deal*   στην IMDb
* *Raw Deal* στο Rotten Tomatoes
* *Raw Deal* στο Box Office Mojo

  


|  |  |
| --- | --- |
| 

|  |
| --- |
| * Πύλη:Κινηματογράφος
 |

 |
Η **Κομίζο** είναι Δήμος της Ιταλικής επαρχίας της Ραγκούζας στην Περιφέρεια Σικελία στη νότια Ιταλία. Ο πληθυσμός του Κομίζο είναι 29.857 κάτοικοι (Απογραφή 2017).
Συνορεύει με τους Δήμους Κιαραμόντε Γκούλφι, Ραγκούζα και Βιτόρια.
Στην αρχαιότητα βρισκόταν στο ίδιο σημείο η αποικία των Συρακουσίων Κασμέναι. Με τη Βυζαντινή αυτοκρατορία αναπτύχθηκε ένας νέος οικισμός γύρω από τα μοναστήρια του Αγίου Νικολάου και του Αγίου Βλασσίου, επεκτάθηκε όταν κυβέρνησαν τη Σικελία οι Νορμανδοί και το Στέμμα της Αραγωνίας. Η Κομίζο δόθηκε δώρο στις οικογένειες Κιαραμόντε, Καμπρέρα και Νασελλί, οι τελευταίοι κόμητες μετά το 1571 επέκτειναν σημαντικά την πόλη έξω από τα αρχαία τείχη. Ο καταστροφικός σεισμός του 1693 ισοπέδωσε την πόλη, τα κτίρια κτίστηκαν ξανά στο ίδιο σημείο με ρυθμό Μπαρόκ.

Οι Ηνωμένες Πολιτείες Αμερικής πραγματοποίησαν τον Ιούνιο του 1983 πυραυλικές ασκήσεις στην αεροπορική βάση του Κομίζο, γυναίκες από ολόκληρη την Ευρώπη ήρθαν να διαμαρτυρηθούν για τη δημιουργία της βάσης. Οι γυναίκες είχαν εμπνευστεί από ακτιβίστριες στο στρατόπεδο της Γκρίνχαμ στην Αγγλία. Οι πύραυλοι τελικά αποσυναρμολογήθηκαν όταν οι Η.Π.Α. και η Ένωση Σοβιετικών Σοσιαλιστικών Δημοκρατιών υπέγραψαν τη Συνθήκη για τις Πυρηνικές Δυνάμεις Μεσαίας Εμβέλειας (8 Δεκεμβρίου 1987). Τα τελευταία 16 *"GLCM"* εγκατέλειψαν τη βάση που πέρασε σε Ιταλικό έλεγχο.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Ιουνίου 2017. Ανακτήθηκε στις 10 Οκτωβρίου 2019.
4. ↑
5. ↑

Εξωτερικοί σύνδεσμοι
--------------------

* Δήμος του Κομίζο
* Κομίζο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152429291
* LCCN: n79041634
* GND: 4352467-9

 |

 |
Η **Χελλένικ Φούτμπολ Λιγκ** (αγγλικά: *Hellenic Football League*) είναι μία ένωση η οποία αφορά ποδοσφαιρικά σωματεία από την Αγγλία. Kαλύπτει μια περιοχή που περιλαμβάνει τις αγγλικές κομητείες του Μπέρκσαϊρ, του Γκλόστερσαϊρ, του Όξφορντσαϊρ, του νότιου Μπάκιγχαμσαϊρ, του νότιου Χέρεφορντσαϊρ, του δυτικού Μείζονος Λονδίνου και του βόρειου Γουίλτσαϊρ. Υπάρχει επίσης μία ομάδα από το Χάμπσαϊρ και το Νορθάμπτονσαϊρ.

Ιστορία
-------

Ο φορέας ιδρύθηκε το 1953. Την περίοδο 2000–01 η Χελλένικ Φούτμπολ Λιγκ απορρόφησε την Τσιλτόνιαν Λιγκ διαθέτοντας πλέον την Πρέμιερ Ντιβίζιον, την Ντιβίζιον Ουάν Ιστ και την Ντιβίζιον Ουάν Γουέστ. Την περίοδο 2006–07, η Χελλένικ Λιγκ απορρόφησε την Ποδοσφαιρική Ομοσπονδία Μπάνμπερι Ντίστρικτ και Λορντ Τζέρσεϊ, με τρεις κατηγοορίες που έφεραν πλέον τον τίτλο Χελλένικ Βέτερανς Λιγκ.

Ξεκινώντας με την αναδιοργάνωση του 2004–05, η Χελλένικ Λιγκ τοποθετήθηκε στο 5ο και 6ο επίπεδο του Νάσιοναλ Λιγκ Σίστεμ. Οι σύλλογοι της Πρέμιερ Ντιβίζιον βρίσκονταν στο επίπεδο του Βήματος 5, το οποίο ανέβασε επίπεδο την Σάδερν Φούτμπολ Λιγκ Ντιβίζιον Ουάν (Βήμα 4).

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 42°45′0″N 78°46′48″W﻿ / ﻿42.75000°N 78.78000°W﻿ / 42.75000; -78.78000

Η **Κομητεία Ήρι** (αγγλικά: *Erie County, New York*), είναι κομητεία των ΗΠΑ, και μία από τις 62 κομητείες της πολιτείας της Νέας Υόρκης. Με πληθυσμό 919,355 κατοίκους (σύμφωνα με εκτιμήσεις για το 2019), αποτελεί την 8η μεγαλύτερη σε πληθυσμό κομητεία της Νέας Υόρκης, καθώς και την 61η μεγαλύτερη σε πληθυσμό στις Ηνωμένες Πολιτείες. 

Έδρα και μεγαλύτερη πόλη της κομητείας Ήρι, είναι το **Μπάφαλο** (δεύτερη μεγαλύτερη πόλη στην πολιτεία, ύστερα από την Νέα Υόρκη), η οποία συγκεντρώνει περίπου το 28,2% του πληθυσμού της κομητείας. Η κομητεία Ήρι, συνιστά βασικό συστατικό για την μητροπολιτική περιοχή του Μπάφαλο-Ναϊάγκαρα Φολς.

Η κομητεία Ήρι, ιδρύθηκε το 1821, αφού διαχωρίστηκε από την κομητεία Ναϊαγάρα. 

Η έκταση της κομητείας Ήρι, ανέρχεται συνολικά σε 3,180 τετραγωνικά χιλιόμετρα (km2). Βρίσκεται στο «άνω μέρος» της πολιτείας της Νέας Υόρκης, και συγκεκριμένα στο δυτικό άκρο της. Η κομητεία, από τα δυτικά, βρέχεται από την λίμνη Ήρι (απ'όπου έχει λάβει και το όνομά της). Επίσης, βρίσκεται σε πολύ κοντινή απόσταση από τους καταρράκτες του Νιαγάρα, και ουσιαστικά βρίσκεται επάνω στα σύνορα ΗΠΑ-Καναδά.

Παραπομπές
----------

1. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
2. ↑  «Erie County Demographics - Get Current Census Data for Erie County, NY». *www.newyork-demographics.com*. Ανακτήθηκε στις 4 Ιουνίου 2021.
3. ↑  «Erie | county, New York, United States». *Encyclopedia Britannica* (στα Αγγλικά). Ανακτήθηκε στις 4 Ιουνίου 2021.
4. ↑  «Erie». *Welcome to the State of New York* (στα Αγγλικά). Ανακτήθηκε στις 4 Ιουνίου 2021.
5. ↑  Hall, Quick facts for kids Erie County County Left to right from top: Erie County· Park, Wendt Beach· Park, Akron Falls· Park, Chestnut Ridge· College, Canisius· Park, Gateway· Buffalo· Total 1, Erie County Botanical Gardens Seal Location within the U. S. state of New York New York's location within the U. S. Country United States State New York Founded 1821 Named for Eriechronon Seat Buffalo Largest city Buffalo Area •· L, 227 sq mi•. «Erie County, New York Facts for Kids». *kids.kiddle.co* (στα Αγγλικά). Ανακτήθηκε στις 4 Ιουνίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Erie County, New York στο Wikimedia Commons
* (επίσημη ιστοσελίδα της κομητείας)

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124302157
* LCCN: n50008724
* GND: 4533793-7
* SUDOC: 174725035

 |

 |
Η **Επισκοπή Αμαζοκορακίας και Χαλκόλαμνου** είναι πρώην εκκλησιαστική επαρχία του Οικουμενικού Πατριαρχείου Κωνσταντινουπόλεως. Βρισκόταν στην Καρία της Μικράς Ασίας και έφερε το όνομα των πόλεων Χαλκόλαμνος και Αμαζοκορακία, ο επίσκοπος πιθανότατα έδρευε στην Αμαζοκορακία.

Άγνωστη η ιστορία της επισκοπής ενώ σώζεται το όνομα ενός μόνο επίσκοπου.

### Επισκοπικός κατάλογος

| Όνομα | Έτη | Σημειώσεις |
| --- | --- | --- |
| Ιωάννης | 13ος αιώνας | αναφέρεται σε χρυσόβουλο το 1262 |

Παραπομπές
----------

1. 1 2  Ραγιά, Ευθυμία (2004). Η κοιλάδα του Μαιάνδρου (7ος-13ος αι.): γεωγραφία και ιστορία (Διδακτορική διατριβή). Αθήνα: Εθνικό και Καποδιστριακό Πανεπιστήμιο Αθηνών (ΕΚΠΑ), σελ. 176
2. ↑  Mark C. Bartusis · 2013 , Land and Privilege in Byzantium: The Institution of Pronoia], σελ. 187
Η **Ευδοκία** ή Ευδοξία (439 - 466/474;) ήταν η μεγαλύτερη κόρη τού Βαλεντινιανού Γ΄ Αυτοκράτορα της Δύσης και της συζύγου του Λικινίας Ευδοξίας.

Βιογραφία
---------

Ο πατέρας της ήταν γιος τού Κωνστάντιου Γ΄ Αυτοκράτορα της Δύσης και της Γάλλας Πλακιδίας. Η μητέρα της Λικινία Ευδοξία ήταν κόρη τού Θεοδοσίου Β΄ και της ποιήτριας Αιλίας Ευδοκίας. Αδελφή της Ευδοκίας ήταν η Πλακιδία, σύζυγος τού Ολύβριου Αυτοκράτορα της Δύσης.

Νόμισμα του Ονώριχου των Βανδάλων, συζύγου της Ευδοκίας.
Στα μέσα της δεκαετίας τού 440, σε ηλικία 5 ετών, μνηστεύθηκε τον Ονώριχο, γιο τού Γιζέριχου ηγεμόνα των Βανδάλων με έδρα την Καρχηδόνα. Ο αρραβώνας έγινε με σκοπό την ενδυνάμωση των σχέσεων μεταξύ της Αυλής τού Δυτικού Ρωμαϊκού κράτους και τού Βανδαλικού βασιλείου στην Αφρική. Επειδή η Ευδοκία ήταν ανήλικη, ο γάμος θα γινόταν αργότερα.

Το 455 φονεύθηκε ο Βαλεντινιανός Γ΄ και ο διάδοχός του Πετρώνιος Μάξιμος ανάγκασε τη Λικινία Ευδοξία να τον παντρευτεί και την Ευδοκία να παντρευτεί τον γιο του Παλλάδιο. Οι Βάνδαλοι αντέδρασαν, κατόπιν αιτήματος της Λικινίας Ευδοξίας όπως αναφέρεται: εισέβαλαν στην Ιταλία και αιχμαλώτισαν την Ευδοκία, τη μητέρα της και την αδελφή της. Έπειτα από 7 έτη η Λικινία Ευδοξία και η Πλακιδία εστάλησαν στην Κωνσταντινούπολη, ενώ η Ευδοκία παρέμεινε στη Βόρεια Αφρική και παντρεύτηκε τον Ονώριχο περί το 460. Ο γιος τους Χιλδέριχος έγινε βασιλιάς των Βανδάλων (βασ. 523-530).

Έπειτα από τη γέννηση τού Χιλδέριχου, η Ευδοκία αποσύρθηκε στην Ιερουσαλήμ, λόγω θρησκευτικών διαφορών με τον σύζυγό της, που ήταν οπαδός τού Αρειανισμού. Απεβίωσε εκεί και ετάφη στο μνημείο της μάμμης της Αιλίας Ευδοκίας.

Οικογένεια
----------

Παντρεύτηκε τον Ονώριχο βασιλιά των Βανδάλων της Βόρειας Αφρικής και είχε τέκνο:

* Χιλδέριχος δεκαετία τού 460-533, τελευταίος βασιλιάς των Βανδάλων στη Βόρεια Αφρική.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4563166110556286100006
* GND: 1265739072

 |

 |
Η **εθνική ομάδα ράγκμπι σέβενς της Κύπρου** αντιπροσωπεύει την Κύπρο στις διεθείς διοργανώσεις ράγκμπι σέβενς. Η εθνική ομάδα τελεί υπό τη διοίκηση της Κυπριακής Ομοσπονδίας Ράγκμπυ.

Στην πρώτη της περίοδο σε διοργάνωση του 2008 κατόρθωσε να ανταγωνιστεί με ομάδες πρώτου και τρίτου βαθμού, νικώντας τη Γεωργία 7–5 και αποσπώντας ισοπαλία 7–7 με την Ιταλία. Τη δεύτερη περίοδο τερμάτησε 12η από τις 30 ομάδες που συμμετείχαν, μόλις 2 θέσεις χαμηλότερα για την πρόκριση στην τελική φάση στη Γερμανία.

Την τρίτη περίοδο, η Κύπρος φιλοξένησε την τελική φάση των ευρωπαϊκών Sevens FIRA-AER, η οποία πραγματοποιήθηκε στην Πάφο στις 12 και 13 Ιουνίου 2010. Το 2014, στους αγώνες της Α΄ Κατηγορίας, η Κύπρος τερμάτησε τρίτη, δύο μόλις θέσεις κάτω από την πρωτιά που οδηγούσε στη άνοδο.

Παραπομπές
----------

1. ↑  Lietuviai pergalingai startavo Europos regbio-7 čempionate delfi.lt

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |
| --- | --- | --- | --- | --- | --- |
| 

| π • σ • ε
 Εθνικές αθλητικές ομάδες της Κύπρου |
| --- |
|  |
| 
* Αντισφαίριση
	+ Α
	+ Γ
	+ Μ
* Καλαθοσφαίριση
	+ Α
	+ Γ
* Κρίκετ
* Μπέιζμπολ
* Πετοσφαίριση
	+ Α
	+ Γ
* Ποδόσφαιρο
	+ Α
	+ Γ
* Ποδόσφαιρο σάλας
* Ποδόσφαιρο άμμου
* Ράγκμπι γιούνιον
	+ Α
	+ Α7
 |
|  |
| 
* Ολυμπιακοί Αγώνες
* Παραολυμπιακοί Αγώνες
* Μεσογειακοί Αγώνες
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cyprus national rugby sevens team  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 42°26′17.02″N 130°11′48.01″E﻿ / ﻿42.4380611°N 130.1966694°E﻿ / 42.4380611; 130.1966694

Η **Γκιόγχουνγκ-γκουν** ή η **Κομητεία Γκιόγχουνγκ** (κορεατικά: 경흥군) είναι ένα *γκουν*, ή κομητεία, στη Χάμγκιονγκμπουκ-ντο ή Επαρχία Βόρειας Χάμγκιονγκ στη Βόρεια Κορέα. Παλαιότερα ήταν γνωστή ως Κομητεία Ούντοκ (Κορεατικά: χάνγκουλ: 은덕군, χάντσα: 恩德郡), από το 1977 έως το 2010. 

Η κομητεία συνορεύει με τη Λαϊκή Δημοκρατία της Κίνας στα βορειοανατολικά. Με την εξαίρεση της νοτιοδυτικής περιοχής, κυριαρχείται από χαμηλούς λόφους με περιστασιακές πεδιάδες. Το υψηλότερο σημείο είναι το Σόνγκτζινσαν (βουνό Σόνγκτζιν), με υψόμετρο 1.146 μέτρων. Ο κυρίαρχος ποταμός είναι ο Ντούμαν, ο οποίος χωρίζει την κομητεία από την Κίνα. Το επίπεδο του εδάφους γύρω από τον Ντούμαν είναι ανεπτυγμένο, αλλά γύρω στο 80% της κομητείας αποτελείται από δάση.

Τα ορυχεία, ιδιαίτερα τα λιγνιτωρυχεία, είναι η κυρίαρχη βιομηχανία στην Γκιόγχουνγκ λόγω των αποθεμάτων λιγνίτη στην περιοχή. Στην κομητεία βρίσκεται το Λιγνιτωρυχείο Άοτζι. Επιπροσθέτως, η γεωργία και η κτηνοτροφία είναι ανεπτυγμένη. Οι κύριες καλλιέργειες είναι καλαμπόκι, ρύζι, πατάτες και σόγια. Το Χημικό Εργαστήριο Άοτζι βρίσκεται στην κομητεία. 

Την Γκιόγχουνγκ βρίσκεται στους σιδηροδρόμους της Γραμμής Χάμπουκ και Χόαμ.

Ιστορία
-------

Υπό την περίοδο «Γκιόγχουνγκ» του Τζόσον, το αρχαίο όνομα του Ούντοκ, ήταν ένα από τα έξι αξιώματα/φυλάκια *Γιούκτσιν* (κορεατικά: χάνγκουλ: 육진, Χάντζα: 六鎭) που ιδρύθηκαν μετά από διαταγή του Βασιλιά Σέτζονγκ του Μέγα το 1433, για να προστατεύσει το λαό του από τους εχθρικούς Κινέζους και Μαντζουριανούς νομάδες που ζούσαν στη Μαντζουρία.

Αξιοσημείωτα πρόσωπα
--------------------

* Λι Γκιόνγκ-Ροκ (κορεατικά: χάνγκουλ: 이경록, χάντζα: 李慶祿), νομάρχης του Γκιόγχουνγκ (Κορεατικά: χάνγκουλ: 경흥 부사, χάντζα: 慶興府使).

Διοικητικές διαιρέσεις
----------------------

Η Κομητεία Γκιόνγχουνγκ διαιρείται σε μια πόλη (*Ουπ*), σε 12 χωριά (*Ρι*) και τρεις εργατικές επαρχίες (*Ρόντονγκτζαγκου*).

| Διοικητική διαίρεση | Τζόσονγκουλ | Χάντσα |
| --- | --- | --- |
| Ούντοκ-ουπ | 은덕읍 | 恩德邑 |
| Μιόνγκριονγκ-ρόντονγκτζαγκου | 명룡노동자구 | 明龍勞動者區 |
| Όμπονγκ-ρόντονγκτζαγκου | 오봉노동자구 | 梧鳳勞動者區 |
| Ριόνγιον-ρόντονγκτζαγκου | 룡연노동자구 | 龍淵勞動者區 |
| Άνγκιλ-ρι | 안길리 | 安吉里 |
| Τζάνγκπιονγκ-ρι | 장평리 | 長坪里 |
| Τσόλτζου-ρι | 철주리 | 鐵柱里 |
| Χάκσονγκ-ρι | 학송리 | 鶴松里 |
| Γκούμσονγκ-ρι  | 금송리 | 金松里 |
| Γκουίρακ-ρι | 귀락리 | 貴洛里 |
| Μιόνγκντοκ-ρι | 명덕리 | 明德里 |
| Ρόγκια-ρι | 록야리 | 鹿野里 |
| Σίνασαν-ρι  | 신아산리 | 新阿山里 |
| Σόγχακ-ρι  | 송학리 | 松鶴里 |
| Σόνγκσαν-λι  | 송산리 | 松山里 |
| Τέγιανγκ-ρι  | 태양리 | 太陽里 |

Δείτε επίσης
------------

* Γεωγραφία της Βόρειας Κορέας
* Διοικητικές διαιρέσεις της Βόρειας Κορέας
* Γέφυρα του Ποταμού Ντούμαν

Παραπομπές
----------

Εξωτερικοί σύνδεσμοι
--------------------

* Τοποθεσία των τεσσάρων οχυρών και των έξι σταθμών

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Βόρεια Κορέα
 |

 |
**Η φορεσιά της Παραμυθιάς** είναι η παραδοσιακή γυναικεία ενδυμασία που καθιερώθηκε κατά τα παλιότερα χρόνια στην περιοχή της Παραμυθιάς στην Ήπειρο. Εκτός από τη συγκεκριμένη περιοχή εντοπιζόταν και στα στα Γραμμενοχώρια, βορειοδυτικά των Ιωαννίνων. Θεωρείται ως μια από τις πιο απλές ελληνικές φορεσιές και χαρακτηρίζεται από τη χρήση σκούρων αποχρώσεων.

Περιγραφή
---------

Οι τοπικές φορεσιές ήταν φτιαγμένες από ντόπιο δίμιτο (πυκνό και υφασμένο με δύο κλωστές) χοντρό ύφασμα, το *σαγιάκι*. Τα μέρη της φορεσιάς ήταν η πόλκα, το ζιπούνι, η σιγκούνα, το ζουνάρι, οι κάλτσες, τα τσαρούχια και ο κεφαλόδεσμος.

Η πόλκα ήταν μάλλινη φούστα η οποία διέθετε μανίκια και ήταν κοντή μέχρι τη μέση. Το *ζιπούνι* ήταν γιλέκο, μάλλινο για την καθημερινή χρήση και μεταξωτό για τις γιορτές και τις υπόλοιπες επίσημες περιστάσεις. Η *σιγκούνα* ήταν μακρύς επενδύτης, κατακόρυφα ανοικτός, δίχως μανίκια.

Η φορεσιά περιλαμβάνει επίσης ένα πολύχρωμο μάλλινο *ζουνάρι* (ζώνη), πολύχρωμες πλεκτές κάλτσες χωρίς φτέρνα και αμπαλωτά τσαρούχια με μύτες μπροστά. Τέλος για κεφαλόδεσμο είχαν ένα μεγάλο μαντήλι από μάλλινο αγορασμένο ύφασμα, το οποίο ονόμαζαν *μερινό*.

Παραπομπές
----------

1. 1 2 3  Χατζημιχάλη, Αγγελικής (1978). *Η ελληνική λαϊκή φορεσιά, τόμος 1*. Αθήνα: Μουσείο Μπενάκη - Εκδοτικός οίκος Μέλισσα. σελ. 228.
2. ↑  «[[Λύκειο των Ελληνίδων|λύκειο Ελληνίδων]]». Αρχειοθετήθηκε από το πρωτότυπο στις 16 Μαΐου 2015. Ανακτήθηκε στις 22 Ιουνίου 2015.  URL–wikilink conflict (βοήθεια)

Πηγές
-----

* *Η Ελληνική Λαϊκή Φορεσιά* (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα"
Η **Ευδοκία Κομνηνή** η πορφυρογέννητη (14 Ιανουαρίου 1094 - π. 1129) ήταν η τρίτη κόρη του Βυζαντινού αυτοκράτορα Αλεξίου Α΄.

Βιογραφία
---------

Ήταν το πέμπτο από τα εννέα παιδιά του Αλεξίου Α΄ και της Ειρήνης Δούκαινας. Όταν γεννήθηκε ο πατέρας της ήταν ήδη Αυτοκράτορας, έτσι αποκλήθηκε πορφυρογέννητη. 

Το 1109 ή λίγο μετά παντρεύτηκε τον κουροπαλάτη Κωνσταντίνο (ή Μιχαήλ) Ιασίτη. Όμως ο Ιασίτης δεν συμπεριφερόταν με σεβασμό στη σύζυγο και στην μητέρα της. Όπως αναφέρει ο Ιωάννης Ζωναράς, όταν η Ευδοκία ασθένησε, η μητέρα της την περιόρισε σε μονή (ήταν ο μόνος τρόπος για να χωρίσει) και ο Ιασίτης αποβλήθηκε από το Παλάτι. 

Αυτό έγινε πριν το 1116, όταν η Ειρήνη Δούκαινα συνέθεσε το πρώτο μέρος του *Τυπικού* της μονής της Κεχαριτωμένης και το παρέδωσε στην Ευδοκία, στην οποία εμπιστεύτηκε τη διαχείριση της μονής. Αργότερα, το 1118, όταν ο Αλέξιος Α΄ ήταν στην επιθανάτιο κλίνη, η Ευδοκία ήταν εκεί βοηθός του. Απεβίωσε πριν το 1130-31· ο ιστορικός Κωνσταντίνος Βάρζος θεωρεί πιθανό το έτος 1129.

Οικογένεια
----------

Το 1109 ή λίγο πριν παντρεύτηκε τον κουροπαλάτη Κωνσταντίνο Ιασίτη. Απέκτησαν δύο τέκνα, που τα ονόματά τους δεν μας είναι γνωστά.

Παραπομπές
----------

1. ↑  Βαρζός 1984, σελίδες 254–255.
2. 1 2  Skoulatos 1980, σελ. 78.
3. ↑  Βαρζός 1984, σελίδες 255–257.
4. ↑  Skoulatos 1980, σελίδες 78–79.
5. ↑  Βαρζός 1984, σελίδες 257–258.
6. ↑  Βαρζός 1984, σελ. 258.
7. ↑  Skoulatos 1980, σελ. 789.
8. ↑  Βαρζός 1984, σελ. 259.

Πηγές
-----

* Βαρζός, Κωνσταντίνος (1984). *Η Γενεαλογία των Κομνηνών* (PDF). **A**. Θεσσαλονίκη: Κέντρο Βυζαντινών Ερευνών. OCLC 834784634.
* Skoulatos, Basile (1980). *Les personnages byzantins de l'Alexiade. Analyse prosopographique et synthèse* (στα French). Louvain-la-Neuve: Nauwelaerts. CS1 maint: Μη αναγνωρίσιμη γλώσσα (link)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eudokia Komnene (daughter of Alexios I)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το *Ενόραση στις Γραφές* τέθηκε σε κυκλοφορία στην Ελληνική στα μέσα του 2008
Η δίτομη σκληρόδετη εγκυκλοπαίδεια της Αγίας Γραφής **Ενόραση στις Γραφές** εκδόθηκε από τη Βιβλική και Φυλλαδική Εταιρία Σκοπιά το 1988 στην Αγγλική. Οι δύο τόμοι αποτελούνται από περισσότερες από 2.500 σελίδες. Το *Ενόραση* είναι πλέον διαθέσιμο σε αρκετές γλώσσες, περιλαμβανομένης και της Ελληνικής στην οποία κυκλοφόρησε το 2008. Ο πρώτος τόμος καλύπτει τα λήμματα από το Α ως το Ι ενώ ο δεύτερος από το Κ ως το Ω.

Το έργο αυτό περιέχει έγχρωμες εικόνες, διαγράμματα, πίνακες, χάρτες και άλλα οπτικά βοηθήματα, καθώς επίσης λεπτομερείς αναλύσεις όλων των θεμάτων που βρίσκονται στην Αγία Γραφή. Η άποψη της Αγίας Γραφής αναλύεται για θέματα όπως το «έλεος» και ο «θάνατος» κάτω από τις αντίστοιχες επικεφαλίδες. Δεν καλύπτονται δογματικά θέματα, όπως η Τριάδα, η Θεολογία και η Αποστολική Διαδοχή, καθώς δεν γίνεται άμεση αναφορά σε αυτά μέσα στην Αγία Γραφή. Επίσης, οι τόμοι του *Ενόραση* περιέχουν άρθρα για κάθε βιβλίο της Αγίας Γραφής με ένα συνοπτικό περίγραμμα των κυρίων σημείων καθενός από αυτά.

Ο συμβολισμός που χρησιμοποιείται διεθνώς για αναφορές στους τόμους του έργου είναι το λατινικό γράμμα ***it*** και δίπλα ο αριθμός του τόμου ακολουθούμενος από τη σελίδα. Για παράδειγμα, το «it-2-G 1180» σημαίνει: ελληνική έκδοση του έργου, τόμος 2, σελίδα 1180.

Πηγές
-----

* *Ενόραση στις Γραφές* (διαδικτυακή έκδοση).
Για άλλες χρήσεις, δείτε: Επισκοπή (αποσαφήνιση).
Συντεταγμένες: 41°40′59″N 20°25′44″E﻿ / ﻿41.68306°N 20.42889°E﻿ / 41.68306; 20.42889

Το κέντρο της πόλης από το Ντόμπροβε
Η **Επισκοπή** (Peshkopia) (41°40'N and 20°25'Ε) είναι η πρωτεύουσα του νομού Ντίμπρας και έχει πληθυσμό 25.000 περίπου κατοίκους. Η πόλη βρίσκεται στα βορειοανατολικά της Αλβανίας, κάτω από το όρος Κοράμπι, σε υψόμετρο 651 μέτρα πάνω από τη στάθμη της θάλασσας.

Ιστορία
-------

Η ευρύτερη περιοχή κατοικείτο από την Ιλλυρική φυλή των Πενεστών. Το όνομά της προέρχεται από την ελληνική λέξη *επισκοπή*, που υποδεικνύει κατοίκηση κατά την ύστερη αρχαιότητα. Η περιοχή της Ντίμπρας εντάχθηκε στην Αρχιεπισκοπή της Οχρίδας το 1019, και ένα έτος αργότερα έγινε επισκοπή με κεντρική εκκλησία τον Άγ. Στέφανο (Kisha e Shqefnit). Η έδρα της επισκοπής αργότερα μετακινήθηκε, αλλά η πόλη διατήρησε το όνομά της. Αναφέρεται ως Επισκοπή από τις αρχές του 15ου αι..

Οικονομία
---------

Η οικονομία της πόλης σχετίζεται κυρίως με είδη διατροφής, ένδυσης, τουρισμό, μεταλλικά νερά, θεραπευτικά λουτρά, γεωργία, κτηνοτροφία κ.ά.

Ενδιαφέροντα σημεία
-------------------

* Το εθνογραφικό μουσείο, με συλλογές κοστουμιών, χαλιών, σκευών, κοσμηματοποιίας και μοντέλων τοπικής αρχιτεκτονικής.
* Ο πεζόδρομος Elez Isufi.
* Πηγές μεταλλικού νερού, που αποτελούν πόλο έλξης εποχιακού τουρισμού.

Παραπομπές
----------

1. ↑  www.instat.gov.al/media/195811/2\_\_diber.pdf.
2. ↑  Sinani, Rakip (2005). *Dibra dhe dibranët në faqet e historisë* [*Dibër and the Dibrans in the Pages of History*] (στα Αλβανικά). Tiranë: KTISTALINA-KH. σελ. 20. ISBN 99943-625-8-5.
3. ↑  Moisi Murra (Ιανουάριος 2010). «Qyteti i Peshkopisë nga lashtësia në ditët tona» [The City of Peshkopi from Antiquity to the Present Day] (PDF). *Rruga e Arbërit* (στα Αλβανικά). σελ. 8. Αρχειοθετήθηκε από το πρωτότυπο (PDF) στις 10 Ιουλίου 2011. Ανακτήθηκε στις 15 Φεβρουαρίου 2010.
4. ↑  Sinani. σελ. 248.  Missing or empty `|title=` (βοήθεια)

Εξωτερικοί σύνδεσμοιο
---------------------

* Πολυμέσα σχετικά με το θέμα  Peshkopia στο Wikimedia Commons
* Municipality of Peshkopi

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 259127192

 |

 |
Η **Ευδοκία Παλαιολογίνα Τζαμπλακώνισσα** ήταν βυζαντινή ευγενής του 14ου αιώνα από την οικογένεια των Παλαιολόγων.

Η Ευδοκία ήταν κόρη του Κωνσταντίνου Παλαιολόγου και της Ευδοκίας Νεοκαισαρείτισσας. Παντρεύτηκε τον Δημήτριο Τζαμπλάκωνα, μέγα στρατοπεδάρχη. Πιθανότατα έζησε αρχικά στις Σέρρες, όπου οι Τζαμπλάκωνες ήταν ντόπιοι γαιοκτήμονες της περιοχής. Ακολούθησε τον σύζυγο της το 1345 κατά την παραμονή του στις Σέρρες και με την πτώση της πόλης στους Σέρβους τον ακολούθησε στην Χρυσούπολη, όπου ο Δημήτριος παρέμεινε εκεί ως το 1360. 

Αναφέρεται δωρήτρια και ευεργέτιδα πολλών μονών, όπως όταν το 1362 μαζί με τον σύζυγό της δώρισαν μερίδιο κτήματος κοντά στον Γαλλικό ποταμό στη μονή Βατοπεδίου· στο έγγραφο που σώζεται ως σήμερα, η Ευδοκία υπογράφει: *Eύδoκήα Παλεολογήνα Τζαμπλακόνησα η μαιγάλη στρατωπαιδάρχησα*.

Παραπομπές
----------

1. 1 2 3  *Γ. I. ΘεοχαρίΛου-Οι Τζαμπλάκωνες*, ανακτήθηκε 1 Φεβρουαρίου 2019
2. 1 2  Ηawley, Charles, Foundation for Medieval Genealogy, 2011, ανακτήθηκε 1 Φεβρουαρίου 2019
3. ↑  *Corpus Scriptorum Historiae Byzantinae*, σελ. 535
4. 1 2  Δημήτριος Αποστολίδης, *Φίλιπποι η Μισγαγγεία των Πολιτισμών, κεφάλαιο όγδοο-Δημήτριος Τζαμπλάκων, ο Μέγας Στρατοπεδάρχης και η εξορία του στη Χριστούπολη*, σελ. 283, ανακτήθηκε 1 Φεβρουαρίου 2019
Η φορεσιά *χρυσομάντηλο* (Συλλογή ΠΛΙ, Ναύπλιο)
Η **φορεσιά της Αστυπάλαιας**, γνωστή και ως *χρυσομάντηλο* ήταν η ενδυμασία που φοριόταν κατά τα παλιότερα χρόνια από τον γυναικείο πληθυσμό της Αστυπάλαιας κατά τον γάμο και τις υπόλοιπες εορταστικές εκδηλώσεις.

Περιγραφή
---------

Το βασικό μέρος της φορεσιάς ήταν το βαμβακερό πουκάμισο που διακρινόταν για τα κεντήματα που διέθετε καθώς και για τα *καλιεράτα*, δηλαδή τα πλατιά ολοκέντητα μανίκια που στις αρχές του 20ού αιώνα είχαν το χαρακτηριστικό γνώρισμα του δεσίματος στην πλάτη. Άλλα μέρη της φορεσιάς ήταν ο ποδόγυρος, το μεταξωτό μανικωτό φουστάνι γνωστό και ως *ζατούνι* που διέθετε διπλή φούστα, και ο κεφαλόδεσμος. Ο κεφαλόδεσμος ξεχώριζε για την πλούσια διακόσμηση του ενώ από αυτόν έλαβε την ονομασία της (χρυσομάντηλο) η όλη φορεσιά. Ήταν ένα χρυσοκέντητο και μαργαριταρένιο επιμετώπιο που είχε ως βάση την *κουλούρα* που αποτελούσαν δύο πλατιές λωρίδες από βαμβάκι ή μετάξι με κεντημένες της άκρες τους.

Την φορεσιά ολοκλήρωνε ο στολισμός, τον οποίον αποτελούσαν διάφορα κοσμήματα του κορμού της φορεσιάς και του κεφαλόδεσμου όπως τα σκουλαρίκια, η ζώνη που χρησιμοποιούταν ως στόλισμα της μέσης, ζωνάρια από αλυσίδες, καρφοβελόνες, κρεμαστά κοσμήματα κλπ.

Η καθημερινή γυναικεία φορεσιά ονομαζόταν σκλέτα και ήταν συνήθως ένα απλό πράσινο αμάνικο φουστάνι με μόνο επιπλέον εξάρτημα το κρεμασίδι, είδος κρεμαστού κοσμήματος που υπήρχε και στην επίσημη φορεσιά.

Παραπομπές
----------

1. 1 2 3 4  Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα. σελ. 92. ISBN 960-85159-8-X.
2. ↑  Παπαντωνίου, Ιωάννα (2000). *Η Ελληνική ενδυμασία. Από την αρχαιότητα ως τις αρχές του 20ου αιώνα*. Αθήνα: Εμπορική Τράπεζα της Ελλάδος. σελ. 121. ISBN 960-7059-10-7.
3. 1 2  *Ελληνικές Φορεσιές. Συλλογή Εθνικού Ιστορικού Μουσείου*. Αθήνα: Ιστορική και Εθνολογική Εταιρεία της Ελλάδος. 2005. σελ. 52.
Η **φορεσιά της Αταλάντης** ή **φουστάνα** είναι η παραδοσιακή ενδυμασία που της κωμόπολης της Αταλάντης στη Φθιώτιδα. Η συγκεκριμένη ενδυμασία, εκτός από την Αταλάντη εμφανίζεται σε πολλά χωριά της γύρω περιοχής, από τον Άγιο Κωνσταντίνο και τις Λιβανάτες μέχρι τα πρόθυρα της Λειβαδιάς. Την νυφική εκδοχή αυτής της ενδυμασίας, περιέγραψε σε βιβλίο της η περιηγήτρια Αγνή Σμιθ, στα τέλη του 19ου αιώνα.

Περιγραφή
---------

Η νεότερη φορεσιά, στην οποία έχουν καταργηθεί το πουκάμισο και ο τζάκος, αποτελείται από: τη μεταξωτή μπλούζα, τη φουστάνα (από την οποία έλαβε η φορεσιά και την ονομασία της), το σιγκούνι, το ζουνάρι και την ποδιά. Στο κεφάλι παρατηρείται το τσεμπέρι και η γάζα για τις νέες και το βυσσινί μαντήλι για τις παντρεμένες. Για κοσμήματα διατηρήθηκαν το μικρό και το μεγάλο γιορντάνι, το αρμάθι με τα φλουριά και τα φλουρένια σκουλαρίκια.

Η μεταξωτή μπλούζα, αντικατέστησε τον τζάκο και η φουστάνα το πουκάμισο. Η φουστάνα είναι μια φούστα με βολάν, πιέτες και δαντέλες, από την οποία πήρε στη συνέχεια και το όνομά της η φορεσιά. Το σιγκούνι είναι ένας σκούρος γαλάζιος επενδύτης από μάλλινο ύφασμα. Το νυφικό ήταν μάλιστα ολοκέντητο με πολύχρωμα μεταξωτά κορδόνια. Το ζουνάρι, είναι η μαύρη ζώνη που σφίγγει στη μέση το σιγκούνι ενώ η ποδιά, φτιαγμένη από τσόχα, συνήθως σε κόκκινο χρώμα και πιο σπάνια σε πράσινο, είναι κεντημένη με κίτρινα μεταξωτά σχέδια. Οι νεότερες μάλιστα ποδιές, συνήθιζαν να περιέχουν διάφορα σχέδια.

### Κεφαλόδεσμος και κοσμήματα

Ο παλιότερος κεφαλόδεσμος με το φέσι, το καπιτσάλι , τη μπόλια και τα πεσκούλια, αντικαταστάθηκε από το τσεμπέρι και τη γάζα. Το τσεμπέρι είναι βαμβακερό λευκό ή κρεμεζί μαντήλι με λουλούδια, το οποίο αντικαθίσταται με κίτρινο στο πένθος. Η γάζα είναι άσπρο μεταξωτό μαντήλι, γιορτινό, με μικρές άσπρες φούντες που στολίζουν το πρόσωπο. Συνηθίζεται στις νέες κοπέλες, ενώ οι παντρεμένες με παιδιά φορούν βυσσινί μαντήλι. Σχετικά με τα κοσμήματα, το μικρό γιορντάνι, στολίζει το μέτωπο στη γιορτινή φορεσιά και το γιορντάνι στολίζει το λαιμό ή το στήθος. Η αρμάθα με τα φλουριά είναι το δικτυωτό πλέγμα με τις χάντρες και τις σειρές νομισμάτων που καλύπτουν τόσο το στήθος, όσο και την κοιλιά, ενώ στα αυτιά τους φορούσαν φλουρένια σκουλαρίκια.

Παραπομπές
----------

1. 1 2 3 4  Άννα Γουήλ - Μπαδιεριτάκη, Το γυναικείο παραδοσιακό πουκάμισο της ηπειρωτικής Ελλάδας, Πανεπιστήμιο Ιωαννίνων, 1980, 88.
2. ↑  Archaiologia.gr:Γυναίκα απο την Αταλάντη, Πελοποννησιακό Λαογραφικό Ίδρυμα "Β. Παπαντωνίου".

Πηγές
-----

* *Η Ελληνική Λαϊκή Φορεσιά* (Τόμοι Πρώτος & Δεύτερος) Αγγελική Χατζημιχάλη, Μουσείο Μπενάκη, Εκδόσεις "Μέλισσα"
* *Το γυναικείο παραδοσιακό πουκάμισο της ηπειρωτικής Ελλάδας*, Άννα Γουήλ - Μπαδιεριτάκη, Πανεπιστήμιο Ιωαννίνων, 1980.
Ενωτικό Κόμμα της Ρωσίας.
Το **Ενωτικό Κόμμα της Ρωσία** (ρωσικά: Еденство) ήταν ένα ρωσικό πολιτικό κόμμα. Ιδρύθηκε τον Σεπτέμβριο του 1998από το Γεβγκένι Πριμακόφ, ενώ πρωτοκολλήθηκε στις 15 Οκτωβρίου του 1998, με την υποστήριξη του τότε προέδρου Μπορίς Γιέλτσιν, του τότε πρωθυπουργό Βλαντίμιρ Πούτιν, και των Ρώσων διοικητών του Στρατου για να αντιμετωπίσει την απειλή, η οποία είχε γίνει αντιληπτή και δημιουργήθηκε από τη συμμαχία "Πατρίδα". Ανεπίσημα ονομαζόταν "Μετβέντ" (ρωσ. Медведь, που από τα ρωσικά σημαίνει αρκούδα) και αργότερα το κόμμα υιοθέτησε την καφέ αρκούδα στο σήμα της.

Ιστορία
-------

Το κόμμα ιδρύθηκε τον Σεπτέμβριο του 1998. Την ίδρυση του κόμματος ακολούθησε μια δήλωση την οποία υπέγραψαν 39 διοικητές στην οποία εξέφρασαν τη δυσαρέσκειά τους για τις πολιτικές μάχες που δημιουργήθηκαν στη Ρωσία. Το πρώτο συνέδριο του κόμματος πραγματοποιήθηκε στις 24 Σεπτεμβρίου του 1999. Σε αυτό το συνέδριο, ο Πρόεδρος του Υπουργείου Εκτάκτων Ανάγκων, Σεργκέι Σσοϊγκού, επιλέχτηκε ως Πρόεδρος του κόμματος.

Δηλώσεις του Βλαντίμιρ Πούτιν
-----------------------------

Ο τότε-πρωθυπουργός Βλαντίμιρ Πούτιν δήλωσε ότι είναι έτοιμος να υποστηρίξει το κόμμα, λέγοντας ότι αυτό θα βοηθήσει στη σταθεροποίηση της πολιτικής κατάστασης στη Ρωσία. Μετά τις βουλευτικές εκλογές του 1999, μέλη που εκπροσώπισαν το κόμμα στην Κρατική Δούμα έγιναν ο Σεργκέι Σσοϊγκού, ο εννιά-φορές παγκόσμιος πρωταθλητής στην πάλη Αλεξάντερ Καρέλιν, και πρώην ανώτερος υπάλληλος της Αστυνομίας Αλεξάντερ Γκιρόφ. Το κόμμα ήταν θερμός υποστηρικτής του δεύτερου πολέμου της Τσετσενίας και το κόμμα προωθείταν από το τηλεοπτικό κανάλι της Ρωσίας, το "Channel One (Ρωσία)".

Αποτελέσματα εκλογών
--------------------

Στις βουλευτικές εκλογές που πραγματοποιήθηκαν στις 19 Δεκεμβρίου του 1999, το κόμμα κέρδισε το 23,32 %, κέρδισε 72 από τις 441 έδρες της Κρατικής Δούμας και έγινε το δεύτερο μετά το Κομμουνιστικό Κόμμα της Ρωσικής Ομοσπονδίας. Μετά στο κόμμα δόθηκαν και άλλες 10 έδρες. Στη νέα Κρατική Δούμα δεν συμμετείχε ο Πρόεδρος του Κόμματος, Σεργκέι Σσοϊγκού αφού παρέμεινε Πρόεδρος του Υπουργείου Εκτάκτων Αναγκών. Στις προεδρικές εκλογές του 2000, το κόμμα έθεσε την υποψηφιότητα για την προεδρία, τον Βλαντίμιρ Πούτιν. Τον Απρίλιο του 2002 το Ενωτικό Κόμμα της Ρωσίας και το κόμμα "RODINA" ενώθηκαν και ίδρυσαν το νέο κόμμα, το "Ενωμένη Ρωσία".

Δείτε επίσης
------------

* Βλαντίμιρ Πούτιν
* Ενωμένη Ρωσία

|  |  |  |  |
| --- | --- | --- | --- |
| 

| π • σ • ε
Πολιτικά κόμματα της Ρωσίας |
| --- |
|  |
| 
* Ενωμένη Ρωσία
* Κομμουνιστικό Κόμμα Ρωσικής Ομοσπονδίας
* Φιλελεύθερο Δημοκρατικό Κόμμα της Ρωσίας
* Κόμμα Συνταξιούχων Ρωσίας
* Ρόντινα
* Γιάμπλοκο
* Ρωσικό Οικολογικό Κόμμα «Οι Πράσινοι»
* Ενωτικό Κόμμα της Ρωσίας
* Δίκαιη Ρωσία
 |

 |
Η **Κουνιγούνδη της Αυστρίας** (γερμανικά: *Kunigunde von Österreich*, 16 Μαρτίου 1465 - 6 Αυγούστου 1520), μέλος του Οίκου των Αψβούργων, ήταν δούκισσα της Βαυαρίας από το 1487 έως το 1508 μέσω του γάμου της με τον δούκα Αλβέρτο Δ' της Βαυαρίας του Οίκου του Βίττελσμπαχ.

Βιογραφικά στοιχεία
-------------------

Γεννήθηκε στις 16 Μαρτίου 1465 στο Βίνερ Νόιστατ και ήταν κόρη του αυτοκράτορα Φρειδερίκου Γ΄ και της αυτοκράτειρας Ελεονώρας των Αβίς, κόρης του Εδουάρδου της Πορτογαλίας. Ήταν η τέταρτη από τα πέντε παιδιά που απέκτησε το αυτοκρατορικό ζευγάρι, αν και μόνο εκείνη μαζί με τον αδελφό της Μαξιμιλιανό επιβίωσαν ως την ενηλικίωσή τους.

Η Κουνιγούνδη, σε αντίθεση με προηγούμενες αρχιδούκισσες, εκπαιδεύτηκε στους τομείς της ανάγνωσης, της γραφής, της κεντητικής, της ιππασίας, του κυνηγιού, της αστρονομίας και των μαθηματικών.

Το 1470 ο βασιλιάς της Ουγγαρίας Ματθαίος Κορβίνος ζήτησε το χέρι της, όμως ο Φρειδερίκος Γ΄ του το αρνήθηκε. Όταν η Κουνιγούνδη ήταν σε ηλικία δεκαπέντε ετών το 1480, έγινε η επίσημη παρουσίασή της στη Βιέννη κατά την επίσκεψη του Γεωργίου δούκα της Βαυαρίας-Λάντσουτ στην αυλή του Φρειδερίκου. Έπειτα στάλθηκε για λόγους ασφαλείας στο Γκρατς και στο Ίνσμπρουκ.

Το 1487 παντρεύτηκε τον Αλβέρτο Δ΄, δούκα της Βαυαρίας-Μονάχου, ενάντια στη θέληση του πατέρα της. Η ίδια άσκησε καθήκοντα αντιβασιλείας για τον γιο της Γουλιέλμο Δ΄. Παρά την αδιαφορία της για τα θέματα της Αυλής, προσπάθησε να επηρεάσει την πολιτική του κράτους υπέρ των γιων της. Βρισκόταν σε στενή επαφή με τον αδελφό της, αυτοκράτορα Μαξιμιλιανό Α΄, καθώς και με άλλους ηγέτες και συγγενείς της στην Ευρώπη.

Οικογένεια
----------

Η Κουνιγούνδη απέκτησε με τον Αλβέρτο Δ΄ των Βίττελσμπαχ δούκα της Βαυαρίας τα εξής παιδιά:

* Σιδωνία 1488-1505, απεβ. 17 ετών.
* Σίβυλλα 1489-1519, παντρεύτηκε τον Λουδοβίκο Ε΄ των Βίττελσμπαχ, εκλέκτορα του Παλατινάτου.
* Σαβίνα 1492-1564, παντρεύτηκε τον Ούλριχ, δούκα της Βυρτεμβέργης.
* Γουλιέλμος Δ΄ 1493-1550, δούκας της Βαυαρίας.
* Λουδοβίκος Ι΄ 1495-1545, δούκας της Βαυαρίας.
* Ερνέστος 1500-1560, διοικητής της επισκοπής στο Πάσσαου & το Σάλτσμπουργκ και εγγυητής κύριος του Γκλατς.
* Σουζάνα 1502-1543, παντρεύτηκε πρώτα τον Καζιμίρ των Χοεντσόλερν, μαργράβο του Βρανδεμβούργου-Μπαϊρόιτ και μετά τον Όθωνα Ερρίκο των Βίττελσμπαχ, εκλέκτορα του Παλατινάτου.

Μετά το θάνατο του Αλβέρτου το 1508, η Κουνιγούνδη εισήλθε στη μονή του Πύτριχ, την οποία ευνόησε και απεβίωσε εκεί στις 6 Αυγούστου 1520.

Παραπομπές
----------

1. 1 2 3 4    Kunigunde von Österreich
2. 1 2 3 4 5 6    Kunigunde of Austria (1465-1520)
3. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 45184858
* GND: 122504852

 |

 |
Ο **Κριστόφ Μιλάκ** (*Kristóf Milák*, γεννήθηκε 20 Φεβρουαρίου 2000) είναι Ούγγρος κολυμβητής. Από το 2019 κατέχει το παγκόσμιο ρεκόρ στα 200 μέτρα πεταλούδα με χρόνο 1:50.73.

Βιογραφία
---------

Γεννήθηκε στις 20 Φεβρουαρίου 2000 στη Βουδαπέστη. 

Το 2017 στο Παγκόσμιο Πρωτάθλημα Υγρού Στίβου κέρδισε το ασημένιο μετάλλιο στα 100 μ. πεταλούδα με 50,62. Επρόκειτο για νέο παγκόσμιο ρεκόρ εφήβων και νέο ρεκόρ Ουγγαρίας στο εν λόγω αγώνισμα, 15 εκ. λιγότερα από το 50,77 που πέτυχε ο ίδιος ο Μιλάκ στον ημιτελικό, και που ήταν επίσης παγκόσμιο ρεκόρ εφήβων και ρεκόρ Ουγγαρίας.

Το 2018 στο Πανευρωπαϊκό Πρωτάθλημα Κολύμβησης, που διεξήχθη στη Γλασκόβη, κέρδισε το χρυσό μετάλλιο στα 200 μέτρα πεταλούδα, ενώ στους Ολυμπιακούς Αγώνες Νέων της ίδιας χρονιάς κέρδισε τρία χρυσά μετάλλια και ένα ασημένιο.

Στο Παγκόσμιο Πρωτάθλημα Κολύμβησης, στο Γκουάνγκτζου, το 2019, κέρδισε το χρυσό μετάλλιο καταρρίπτοντας το παγκόσμιο ρεκόρ του Μάικλ Φελπς, με χρόνο 1:50.73.

Παραπομπές
----------

1. ↑  (Γερμανικά, Γαλλικά, Ολλανδικά, Πολωνικά, Πορτογαλικά, Σλοβακικά) *swimrankings.net*. 4380101. Ανακτήθηκε στις 26  Απριλίου 2022.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Ιουλίου 2017. Ανακτήθηκε στις 31 Ιουλίου 2019.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουλίου 2017. Ανακτήθηκε στις 31 Ιουλίου 2019.
4. ↑

Εξωτερικοί σύνδεσμοι
--------------------

* 
*
Το **Κομμουνιστικό Κόμμα του Περού** γνωστό και ως Κομμουνιστικό Κόμμα του Περού-**Φωτεινό Μονοπάτι** (ισπανική γλώσσα: Sendero Luminoso - *Σεντέρο Λουμινόσο*) είναι πολιτικό κόμμα του Περού. 

Όταν εξαπέλυσε το 1980, τις πρώτες ένοπλες επιθέσεις του, που οδήγησαν στην εμφύλια σύρραξη στο Περού, είχε ως διακηρυγμένο σκοπό του να αντικαταστήσει το μισοφεουδαρχικό-μισοαποικιακό καθεστώς με τη Νέα Δημοκρατία του Μάο Τσε Τουνγκ. Το «Φωτεινό Μονοπάτι» θεωρούσε τις φιλοσοβιετικές σοσιαλιστικές χώρες μετά το 1956 ως ρεβιζιονιστικές. Η ιδεολογία του κόμματος και οι τακτικές της επηρέασαν άλλες μαοϊκές αντάρτικες ομάδες, όπως το Κομμουνιστικό Κόμμα του Νεπάλ (Μαοϊκό) και άλλα σχετικά με τη μαοϊκή ιδεολογία διεθνή επαναστατικά κινήματα.

Το «Φωτεινό Μονοπάτι» είναι στη λίστα ξένων τρομοκρατικών οργανώσεων του Στέιτ Ντιπάρτμεντ (Υπουργείου Εξωτερικών των Η.Π.Α), ενώ τόσο η Ευρωπαϊκή Ένωση όσο και ο Καναδάς τη χαρακτηρίζουν επίσης ως τρομοκρατική ομάδα και απαγορεύουν κάθε οικονομική ή άλλους είδους βοήθεια προς αυτό.

Μετά τη σύλληψη του αρχηγού της, Αμπιμαέλ Γκουσμάν το 1992, η οργάνωση δρα πιο σποραδικά. Μέσα στο κόμμα προκλήθηκαν δύο διασπάσεις, μία εκ των οποίων συνεχίζει τον ένοπλο αγώνα.

Παραπομπές
----------

1. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φωτεινό Μονοπάτι** |

* Αμπιμαέλ Γκουσμάν (Γκονζάλο): Τα προβλήματα του έθνους
* The People's War in Perú Archive – Information about the Communist Party of Perú
* Interview with Chairman Gonzalo

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160060406
* LCCN: n84048445
* ISNI: 0000 0001 2196 4691
* GND: 5071449-1
* SUDOC: 028205073
* BNF: cb122385806 (data)

 |

 |
Η σημαία του Εθνικομπολσεβικικού κόμματος Η σβάστικα, χαρακτηριστικό σύμβολο του Ναζισμού σε προσομοίωση με τη σημαία του Εθνικομπολσεβικισμού
Ο **Εθνικομπολσεβικισμός** (ρωσικά: *национал-большевизм*, γνωστός και ως "NAZBOL"), είναι ιστορικό πολιτικό κίνημα που αναπτύχθηκε στις αρχές του 20ου αι. στη Δημοκρατία της Βαϊμάρης και στη Σοβιετική Ένωση, και συνδυάζει στοιχεία κομμουνισμού (όπως η πάλη των τάξεων, και η κρατικοποίηση των μέσων παραγωγής) με εθνικιστικές, ακόμα και σωβινιστικές θεωρίες.

Το κίνημα του Εθνικομπολσεβικισμού γνώρισε νέα ώθηση μετά την ίδρυση στη Ρωσία το 1993 του (απαγορευμένου σήμερα) Εθνικού Μπολσεβικικού Κόμματος. 

Οι Αλεξάντρ Ντούγκιν και Έντουαρντ Λιμόνοφ θεωρούνται οι πιο γνωστοί εκφραστές του κινήματος αυτού σήμερα.

.

Παραπομπές
----------

1. ↑  "Court Upholds Registration Ban Against National Bolshevik Party"
2. ↑  Van Ree, Erik (October 2001). «The concept of 'National Bolshevism': An interpretative essay». *Journal of Political Ideologies* **6** (3): 289–307. doi:10.1080/13569310120083017.. *«National Bolshevism can most properly be defined as that radical tendency which combines a commitment to class struggle and total nationalization of the means of production with extreme state chauvinism... In this essay I have taken as my point of departure Dupeux’s approach of sticking to the original 1919 connotation of the concept of National Bolshevism, to include among its ranks only movements with a serious commitment to socialism in its extreme form, i.e. to communism, as well as to the chauvinist variety of nationalism.»*.
3. ↑  Von Klemperer, Klemens (1951). «Towards a Fourth Reich? The History of National Bolshevism in Germany». *Review of Politics* **13** (2): 191–210. doi:10.1017/S0034670500047422. .
Το **Φράγμα Ατατούρκ** (τουρκ. *Atatürk Barajı*), αρχικώς γνωστό ως **Φράγμα Καράμπαμπα**, είναι λιθόρριπτο φράγμα με κεντρικό πυρήνα, στον ποταμό Ευφράτη, στην Περιοχή Νοτιοανατολικής Ανατολίας της Τουρκίας. Κτισμένο τόσο για την παραγωγή ηλεκτρικής ενέργειας, όσο και για την άρδευση των πεδινών καλλιεργειών της περιοχής, μετονομάσθηκε προς τιμή του Μουσταφά Κεμάλ Ατατούρκ, ιδρυτή του σύγχρονου τουρκικού κράτους. Η ανέγερσή του άρχισε το 1983 και ολοκληρώθηκε το 1990. Ο σταθμός παραγωγής υδροηλεκτρικής ενέργειας τέθηκε σε λειτουργία μετά το γέμισμα της τεχνητής λίμνης που δημιουργήθηκε, το 1992. Η λίμνη αυτή είναι η τρίτη μεγαλύτερη τεχνητή λίμνη σε ολόκληρη τη Γη, με έκταση 817 τετραγωνικά χιλιόμετρα.

Το φράγμα βρίσκεται σε απόσταση 23 χιλιόμετρα βορειοδυτικά της μικρής πόλης Μπόζοβα και στα σύνορα των επαρχιών Αντιγιαμάν και Σανλιούρφα. Είναι το μεγαλύτερο από τα 22 φράγματα στον Τίγρη και τον Ευφράτη, που συναποτελούν το ολοκληρωμένο «Πρόγραμμα της Νοτιοανατολικής Ανατολίας» (τουρκ. *Güney Doğu Anadolu Projesi*, GAP), και ένα από τα μεγαλύτερα φράγματα του κόσμου.

Το ύψος του Φράγματος Ατατούρκ είναι 169 μέτρα και το μήκος του 1.820 μέτρα. Το υδροηλεκτρικό εργοστάσιό του έχει συνολική εγκατεστημένη ισχύ 2.400 MW και παράγει κατά μέσο όρο 8.900 γιγαβατώρες ηλεκτρικής ενέργειας ετησίως. Το συνολικό κόστος του ανήλθε σε περίπου 1,25 δισεκατομμύριο δολάρια ΗΠΑ της εποχής.

Το Φράγμα Ατατούρκ απεικονιζόταν στην πίσω όψη των χαρτονομισμάτων του 1 εκατομμυρίου τουρκικών λιρών από το 1995 έως το 2005 και των χαρτονομισμάτων της 1 νέας τουρκικής λίρας από το 2005 έως το 2009.

Παραπομπές
----------

1. ↑  S. Malla; M. Wieland; R. Straubhaar (2006-10-17). «Monitoring Atatürk Dam». *International Water Power & Dam Construction*. Αρχειοθετήθηκε από το πρωτότυπο στις 2007-10-25.. Ανακτήθηκε στις 2008-02-02.
2. ↑  «Atatürk Dam». *State Hydraulic Works*. 2008. Αρχειοθετήθηκε από το πρωτότυπο στις 2 Ιουλίου 2014. Ανακτήθηκε στις 2 Φεβρουαρίου 2008.
3. ↑  «ATA Group». Αρχειοθετήθηκε από το πρωτότυπο στις 19 Δεκεμβρίου 2007. Ανακτήθηκε στις 2 Φεβρουαρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Atatürk Dam στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 238187397
* LCCN: sh2005002899

 |

 |
Ο **Χασάν Τζαμούς** (αραβικά: حسن جاموس‎, πέθανε τον Απρίλιο του 1989) ήταν Διοικητής του Τσαντιανού Στρατού και ξάδελφος του σημερινού Προέδρου του Τσαντ Ιντρίς Ντεμπί. Το διεθνές αεροδρόμιο Χασάν Τζαμούς έχει λάβει το όνομά του.

Οδήγησε τις τσαντιανές δυνάμεις κατά τη διάρκεια της Τσαντολιβυκής σύγκρουσης, όπως στη νίκη στη Μάχη του Μάατεν αλ-Σάρρα. Ο Τζαμούς σκοτώθηκε με βάση τις εντολές του Ισέν Αμπρέ, πρώην προέδρου της χώρας, καθώς ο Αμπρέ υποψιαζόταν ότι ετοίμαζε πραξικόπημα μαζί με τον ξάδερφό του Ντεμπί και τον Μαχαμάτ Ίτνο, Υπουργό Εσωτερικών. Ο Ντεμπί ήταν ο μοναδικός που επέζησε.

Παραπομπές
----------

1. ↑  «Chad». *Encyclopedia of the Nations*. Thomson Corporation. Ανακτήθηκε στις 4 Φεβρουαρίου 2007.
2. ↑  «Hissène Habré». *The Political Police Files*. Human Rights Watch. Αρχειοθετήθηκε από το πρωτότυπο στις 14 Φεβρουαρίου 2007. Ανακτήθηκε στις 4 Φεβρουαρίου 2007.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1191148149508696930007

 |

 |